CELEX: 32018R0079
Language: hu
Date: 2018-01-18 00:00:00
Title: A Bizottság (EU) 2018/79 rendelete (2018. január 18.) az élelmiszerekkel rendeltetésszerűen érintkezésbe kerülő műanyagokról és műanyag tárgyakról szóló 10/2011/EU rendelet módosításáról (EGT-vonatkozású szöveg. )

19.1.2018   
            
            
               HU
            
            
               Az Európai Unió Hivatalos Lapja
            
            
               L 14/31
            
         A BIZOTTSÁG (EU) 2018/79 RENDELETE
   (2018. január 18.)
   az élelmiszerekkel rendeltetésszerűen érintkezésbe kerülő műanyagokról és műanyag tárgyakról szóló 10/2011/EU rendelet módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az élelmiszerekkel rendeltetésszerűen érintkezésbe kerülő anyagokról és tárgyakról, valamint a 80/590/EGK és a 89/109/EGK irányelv hatályon kívül helyezéséről szóló, 2004. október 27-i 1935/2004/EK európai parlamenti és tanácsi rendeletre (1) és különösen annak 5. cikke (1) bekezdésének a), d), e), h) és i) pontjára, 11. cikkének (3) bekezdésére és 12. cikkének (6) bekezdésére,
   mivel:
   
               (1)
            
            
               A Bizottság 10/2011/EU rendelete (2) (a továbbiakban: rendelet) meghatározza az élelmiszerekkel rendeltetésszerűen érintkezésbe kerülő műanyagokban és műanyag tárgyakban történő felhasználásra engedélyezett anyagok uniós jegyzékét.
            
         
               (2)
            
            
               A 10/2011/EU rendelet legutóbbi módosítása óta az Európai Élelmiszerbiztonsági Hatóság (a továbbiakban: Hatóság) további tudományos szakvéleményeket tett közzé olyan anyagokról, amelyek élelmiszerekkel érintkezésbe kerülő („FCM”) anyagokban felhasználhatók, továbbá a már engedélyezett anyagok engedélyezett felhasználási módjairól. Annak biztosítása érdekében, hogy a 10/2011/EU rendelet tükrözze a Hatóság legutóbbi megállapításait, az említett rendeletet módosítani kell.
            
         
               (3)
            
            
               A Hatóság kedvező tudományos szakvéleményt (3) fogadott el a divinil-benzollal vagy 1,3-butándiol-dimetakriláttal térhálósított (butadién, sztirol, metil-metakrilát, butil-akrilát) kopolimer anyag felhasználásáról (856. számú és 25101-28-4 CAS számú FCM anyag). A Hatóság arra a következtetésre jutott, hogy az anyag biztonsági szempontból nem jelent biztonsági kockázatot a fogyasztóra, amennyiben legfeljebb 40 tömegszázalékban használják polimer adalékanyagként sztirol-akrilonitril kopolimer (SAN)/poli(metil-metakrilát) (PMMA) keverékekből készült, többször használatos tárgyakban, amelyek rendeltetésszerűen érintkezésbe kerülnek szobahőmérsékleten vizes, savas és/vagy alacsony alkoholtartalmú (< 20 %) élelmiszerekkel kevesebb mint egy napig, illetve száraz élelmiszerekkel bármely időtartamig, ideértve a hosszú távú tárolást is. Ennek az anyagnak a jelenlegi engedélyét ki kell terjeszteni az említett felhasználásra is, feltéve, hogy a szóban forgó előírások teljesülnek.
            
         
               (4)
            
            
               A Hatóság kedvező tudományos szakvéleményt (4) fogadott el a 2,4,4′-trifluor-benzofenon (1061. számú és 80512-44-3 CAS számú FCM anyag) felhasználásáról. A Hatóság arra a következtetésre jutott, hogy ez az anyag nem jelent biztonsági kockázatot a fogyasztóra, ha a végterméket tekintve maximum 0,3 % tömegszázalékig kerül felhasználásra komonomerként a poli(éter-éter-keton) műanyagok előállítása során. Ezt a monomert ezért fel kell venni az engedélyezett anyagok uniós jegyzékébe azzal a korlátozással, hogy az említett előírásnak teljesülnie kell.
            
         
               (5)
            
            
               A Hatóság kedvező tudományos szakvéleményt (5) fogadott el a 2,3,3,4,4,5,5-heptafluor-1-pentén monomer (1063. számú és 1547-26-8 CAS számú FCM anyag) felhasználásáról. A hatóság arra a következtetésre jutott, hogy az anyag nem jelent biztonsági kockázatot a fogyasztóra, ha komonomerként kerül felhasználásra tetrafluor-etilén és/vagy etilén komonomerekkel együtt olyan fluortartalmú kopolimerek előállítására, amelyeket kizárólag polimerizációs segédanyagként szándékoznak alkalmazni az FCM-ben, legfeljebb 0,2 tömegszázalékban. Ezen alkalmazásban a fluortartalmú kopolimerben lévő 1 500 dalton alatti alacsony molekulatömegű frakció mennyisége nem lehet nagyobb 30 mg/kg-nál. Ezen monomert fel kell venni az engedélyezett anyagok uniós jegyzékébe azzal a korlátozással, hogy az említett előírásoknak teljesülniük kell.
            
         
               (6)
            
            
               A Hatóság kedvező tudományos szakvéleményt (6) fogadott el a volfrám-oxid (WOn (n = 2,72–2,90)) (1064. számú és 39318-18-8 CAS számú FCM anyag) felhasználásáról. A hatóság arra a következtetésre jutott, hogy az anyag nem jelent biztonsági kockázatot a fogyasztóra, ha az adalékanyagot polietilén-tereftalátban (PET) újrahevítő anyagként használják. A Hatóság úgy vélte, hogy az anyag oldhatatlansága miatt alacsony szintű kioldódás várható a PET-ben újrahevítő anyagként való bármely előrelátható felhasználás esetében. Ezért nem szükséges a kioldódási határérték ellenőrzése. Más műszaki funkciókra vagy más polimerekben való felhasználására vonatkozóan a Hatóság arra a következtetésre jutott, hogy a kioldódás nem haladhatja meg az 0,05 mg/kg értéket (volfrámban kifejezve). Ezen adalékanyagot ezért fel kell venni az engedélyezett anyagok uniós jegyzékébe azzal a korlátozással, hogy az említett előírásoknak teljesülniük kell.
            
         
               (7)
            
            
               A Hatóság kedvező tudományos szakvéleményt (7) fogadott el a zsírsavból nyert metil-elágazásos és lineáris C14-C18 alkánamidok keverékének felhasználásáról (1065. számú és 85711-28-0 CAS számú FCM anyag). A Hatóság arra a következtetésre jutott, hogy az anyag nem jelent biztonsági kockázatot a fogyasztóra, ha olyan poliolefin tárgyak előállításához használják, amelyek a zsíros élelmiszerektől eltérő élelmiszerekkel való érintkezésre szolgálnak (a „D2” modellanyag meghatározása szerint), és amelyek kioldódása nem haladja meg az 5 mg/kg értéket az élelmiszerben. Ezen keveréket ezért fel kell venni az engedélyezett anyagok uniós jegyzékébe azzal a korlátozással, hogy az említett előírásoknak teljesülniük kell.
            
         
               (8)
            
            
               Az 10/2011/EU rendelet I. mellékletét ezért ennek megfelelően módosítani kell.
            
         
               (9)
            
            
               Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A RENDELETET:
   1. cikk
   A 10/2011/EU rendelet I. melléklete e rendelet mellékletének megfelelően módosul.
   2. cikk
   Az e rendelet hatálybalépése előtt a 10/2011/EU rendelet alkalmazandó rendelkezéseinek megfelelő műanyagok és műanyag tárgyak 2019. február 8-ig forgalomba hozhatók és a készletek kimerüléséig forgalomban maradhatnak.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2018. január 18-án.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 338., 2004.11.13., 4. o.
   
   
      (2)  A Bizottság 10/2011/EU rendelete (2011. január 14.) az élelmiszerekkel rendeltetésszerűen érintkezésbe kerülő műanyagokról és műanyag tárgyakról (HL L 12., 2011.1.15., 1. o.).
   
      (3)  EFSA Journal 2016;14(11):4637.
   
      (4)  EFSA Journal 2016;14(7):4532.
   
      (5)  EFSA Journal 2016;14(10):4582.
   
      (6)  EFSA Journal 2017;15(1):4661.
   
      (7)  EFSA Journal 2017;15(2):4724.
   
      MELLÉKLET
      A 10/2011/EU rendelet I. melléklete a következőképpen módosul:
      
                  1.
               
               
                  az 1. pontban található 1. táblázat a következőképpen módosul:
                  
                              a)
                           
                           
                              A 856. számú FCM anyagra vonatkozó bejegyzés helyébe a következő szöveg lép:
                              
                                          „856
                                       
                                       
                                          40563
                                       
                                       
                                          25101-28-4
                                       
                                       
                                          (butadién, sztirol, metil-metakrilát, butil-akrilát) kopolimer, divinil-benzollal vagy 1,3-butándiol-dimetakriláttal térhálósítva
                                       
                                       
                                          igen
                                       
                                       
                                          nem
                                       
                                       
                                          nem
                                       
                                       
                                           
                                       
                                       
                                           
                                       
                                       
                                          Csak az alábbiakban használható:
                                          
                                                      —
                                                   
                                                   
                                                      kemény poli(vinil-klorid) (PVC), legfeljebb 12 tömegszázalékban, maximum szobahőmérsékleten; vagy
                                                   
                                                
                                                      —
                                                   
                                                   
                                                      legfeljebb 40 tömegszázalékban sztirol akrilnitril kopolimer (SAN)/poli(metil-metakrilát) (PMMA) keverékéből készült, többször használatos tárgyakban, szobahőmérsékleten vagy annál alacsonyabb hőmérsékleten, csak vizes, savas és/vagy alacsony alkoholtartalmú (< 20 %) élelmiszerekkel 1 napnál rövidebb ideig, illetve kizárólag száraz élelmiszerekkel bármilyen hosszú ideig való érintkezés esetén.”
                                                   
                                                
                                       
                                           
                                       
                                    
                        
                              b)
                           
                           
                              a szöveg a következő bejegyzésekkel egészül ki, az FCM-számok sorrendjében:
                              
                                          „1061
                                       
                                       
                                           
                                       
                                       
                                          80512-44-3
                                       
                                       
                                          2,4,4′-trifluor-benzofenon
                                       
                                       
                                          nem
                                       
                                       
                                          igen
                                       
                                       
                                          nem
                                       
                                       
                                           
                                       
                                       
                                           
                                       
                                       
                                          Csak komonomerként használható poli(éter-éter-keton) műanyagok előállítására a végtermékként kapott anyag legfeljebb 0,3 tömegszázalékáig.
                                       
                                       
                                           
                                       
                                    
                                          1063
                                       
                                       
                                           
                                       
                                       
                                          1547-26-8
                                       
                                       
                                          2,3,3,4,4,5,5-heptafluor-1-pentén
                                       
                                       
                                          nem
                                       
                                       
                                          igen
                                       
                                       
                                          nem
                                       
                                       
                                           
                                       
                                       
                                           
                                       
                                       
                                          Kizárólag tetrafluoretilén és/vagy etilén komonomerekkel együtt használható fluortartalmú kopolimerek előállításához polimerizációs technológiai segédanyagként, az élelmiszerrel érintkezésbe kerülő anyag legfeljebb 0,2 tömegszázalékáig, és amennyiben a fluortartalmú kopolimerben lévő 1 500  dalton alatti alacsony molekulatömegű frakció nem haladja meg a 30 mg/kg értéket.
                                       
                                       
                                           
                                       
                                    
                                          1064
                                       
                                       
                                           
                                       
                                       
                                          39318-18-8
                                       
                                       
                                          volfrám-oxid
                                       
                                       
                                          igen
                                       
                                       
                                          nem
                                       
                                       
                                          nem
                                       
                                       
                                          0,05
                                       
                                       
                                           
                                       
                                       
                                          Sztöchiometria: WOn, n = 2,72–2,90
                                       
                                       
                                          25.
                                       
                                    
                                          1065
                                       
                                       
                                           
                                       
                                       
                                          85711-28-0
                                       
                                       
                                          zsírsavból nyert metil-elágazásos és lineáris C14-C18 alkánamidok keveréke
                                       
                                       
                                          igen
                                       
                                       
                                          nem
                                       
                                       
                                          nem
                                       
                                       
                                          5
                                       
                                       
                                           
                                       
                                       
                                          Kizárólag poliolefinekből készült olyan tárgyak előállításához használható, amelyek nem kerülnek érintkezésbe olyan élelmiszerekkel, amelyekhez a III. melléklet 2. táblázata nem rendel D2 élelmiszer-utánzó modellanyagot.
                                       
                                       
                                          26.”
                                       
                                    
                        
            
                  2.
               
               
                  a 3. táblázat 3. pontja a következő bejegyzéssel egészül ki:
                  
                              „25.
                           
                           
                              Amennyiben polietilén-tereftalátban (PET) kerül felhasználásra újrahevítő anyagként, nem szükséges a specifikus kioldódási határértéknek való megfelelés ellenőrzése; a specifikus kioldódási határértéknek való megfelelést minden egyéb esetben a 18. cikk szerint kell ellenőrizni; a specifikus kioldódási határértéket a mg volfrám/kg élelmiszer mértékegység fejezi ki.
                           
                        
                              26.
                           
                           
                              Az FCM anyagokat felsoroló 1. táblázatban a 306. számú, specifikus kioldódási határértékkel nem jellemzett sztearamid kioldódását ki kell zárni annak ellenőrzéséből, hogy a keverék kioldódása megfelel-e a keverékre meghatározott specifikus kioldódási határértéknek.”